ai4bharat/Pralekha huggingface dataset:
சுற்றுலா அமைச்சகம்
நமது தேசத்தைப் பாருங்கள் வரிசையில் சுற்றுலா அமைச்சகம் வழங்கிய புதிய இணைய கருத்தரங்கம்- 'புத்தரின் காலடி சுவட்டில்'
புத்த மதத்தோடு இந்தியா ஆழமான உறவைக் கொண்டுள்ளது. நாட்டின் மத்திய பகுதியில் இந்த மதத்தின் காலடிச் சுவடுகள் உலகப் புகழ் பெற்றவையாகும்.
புத்தமதத்தோடும் பகவான் புத்தரோடும் தொடர்புடைய இடங்கள் இந்தியாவில் ஏராளமாக உள்ளன. உலகின் பல்வேறு பகுதிகளில் உள்ள புத்த மதத்தினர், புத்தரின் வாழ்க்கையோடும் கற்பித்தல்களோடும் தொடர்புடைய இந்த பகுதிகளைப் பார்ப்பதற்கு இயற்கையாகவே ஆர்வம் கொண்டுள்ளனர்.
நமது தேசத்தைப் பாருங்கள் - வரிசையின் கீழ் சுற்றுலா அமைச்சகம் 2020 செப்டம்பர் 12 அன்று ஏற்பாடு செய்த புதிய இணைய கருத்தரங்கமான- 'புத்தரின் காலடி சுவட்டில்', புத்தர் கண்டறிந்த உண்மைகளான துன்பத்தில் இருந்து வெளியில் வருதல் பற்றியும், தனிநபருக்கு மகிழ்ச்சியை உண்டாக்குவது குறித்தும் கவனம் செலுத்தியது.
புத்த வழி அகிம்சை அறக்கட்டளையின் நிறுவனரும் ஆசிரியருமான திரு தருமாச்சாரியா சாந்தம் இந்த இணைய கருத்தரங்கை வழங்கினார். புத்தரின் வாழ்க்கை பற்றியும் அரச குடும்பத்தை சேர்ந்தவரான புத்தர் துறவறம் மேற்கொண்டதைப் பற்றியும், அவர் தொடர்புடைய இடங்களைப் பற்றியும் இணைய கருத்தரங்கில் எடுத்துரைக்கப்பட்டது.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும் : https://pib.gov.in/PressReleseDetailm.aspx?PRID=1653937
-----
(Visitor Counter : 107
குறு சிறு மற்றும் நடுத்தர தொழில் துறை அமைச்சகம்
மூங்கில் சாகுபடியை அதிகரிக்க தனித்துவமான திட்டம்
மத்திய குறு, சிறு மற்றும் நடுத்தர தொழில் நிறுவனங்கள் அமைச்சகம் காதி மற்றும் கிராமத் தொழில்கள் ஆணையத்தின் மூலம் ‘பிராஜக்ட் போல்டு’  என்ற திட்டத்தை செயல்படுத்தி வருகிறது. வறண்ட நிலங்களில் மூங்கில் சோலை என்ற இத்திட்டம், 04.01.2021ம் ஆண்டு ராஜஸ்தான் மாநிலம் உதயப்பூர் மாவட்டத்தில் பழங்குடியின கிராமமான நிச்சலா மண்ட்வாவில் தொடங்கப்பட்டது. வறண்ட பகுதியான இப்பகுதியில் நிலத்தை மேம்படுத்தும் நோக்கில் இத்திட்டம் தொடங்கப்பட்டது. அறிவியல் ரீதியாக சுற்றுச்சூழல் பயன்களை அடைவதுடன், மூங்கில் சாகுபடியை ஊக்குவித்து கிராமப்புற பொருளாதாரத்தை வலுப்படுத்தும் நோக்கில் இத்திட்டம் தொடங்கப்பட்டது.
அசாமிலிருந்து தன்னார்வ தொண்டு நிறுவனம் வழங்கிய மூங்கில் மரக்கன்றுகள் நடப்பட்டுள்ளன. இவற்றை உள்ளூரைச் சேர்ந்த எல்லைப்பாதுகாப்புப் படையினர் பாராமரிக்கின்றனர். இத்திட்டத்திற்கு இலக்குகள் ஏதும் நிர்ணயிக்கப்படவில்லை.
இந்த தகவலை மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய குறு, சிறு மற்றும் நடுத்தர தொழில் நிறுவனங்கள் துறை இணையமைச்சர் திரு பானு பிரதாப் சிங் வர்மா தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
தமிழகம் உள்ளிட்ட 6 மாநிலங்களில் கொரோனா பாதிப்பு அதிகரிப்பு
நாட்டில் தற்போது கொரோனா தொற்றுக்கு சிகிச்சை பெறுவோரின் எண்ணிக்கை 1,59,590 ஆகப் பதிவாகியுள்ளது. இது நாட்டின் ஒட்டு மொத்த பாதிப்பில் 1.44 சதவீதமாகும்.
தமிழ்நாடு, கேரளா, கர்நாடகா, மகாராஷ்டிரா, குஜராத், பஞ்சாப் ஆகிய 6 மாநிலங்களில் கடந்த 24 மணி நேரத்தில் புதிய தொற்றுக்களின் எண்ணிக்கை அதிகரித்துள்ளது. நாடு முழுவதும் கடந்த 24 மணி நேரத்தில் புதிதாக பாதிக்கப்பட்டுள்ள 16,488 பேரில் 85.75 சதவீதத்தினர் இந்த ஆறு மாநிலங்களைச் சேர்ந்தவர்கள்.
தெலங்கானா, மகாராஷ்டிரா, சத்தீஸ்கர், மத்திய பிரதேசம், குஜராத், பஞ்சாப், ஜம்மு காஷ்மீர், மேற்கு வங்கம் உள்ளிட்ட பாதிப்புகள் அதிகரித்து வரும் மாநிலங்கள், யூனியன் பிரதேசங்களுடன் மத்திய அமைச்சரவை செயலாளர் தலைமையிலான உயர்மட்ட ஆய்வுக்குழு கூட்டம் இன்று நடைபெறவுள்ளது.
இன்று காலை 7 மணி வரை, தமிழகத்தில் 4,45,328 பேர், புதுச்சேரியில் 11,144 பேர் உட்பட, நாடு முழுவதும் 1,42,42,547 பயனாளிகளுக்கு கொவிட் தடுப்பூசி போடப்பட்டுள்ளது.
2,92,312 முகாம்களில் 66,68,974 சுகாதாரப் பணியாளர்களுக்கும் , 24,53,878 சுகாதாரப் பணியாளர்களுக்கும் , 51,19,695 முன்கள ஊழியர்களுக்கும்  தடுப்பூசிகள் போடப்பட்டுள்ளன.
தடுப்பூசி வழங்கும் திட்டத்தின் 42-ஆம் நாளில்  13,397 முகாம்களில் 7,64,904 பயனாளிகளுக்கு  நாடு முழுவதும் தடுப்பூசி போடப்பட்டுள்ளது.
நாட்டில் குணமடைந்தவர்களின் எண்ணிக்கை 1,07,63,451 ஆக அதிகரித்துள்ளது. இதன்மூலம் குணமடைந்தவர்களின் எண்ணிக்கை 97.17 சதவீதமாக பதிவாகியுள்ளது.
கடந்த 24 மணி நேரத்தில், 12,771 பேர் குணமடைந்து வீடு திரும்பியுள்ளனர்.
கடந்த 24 மணி நேரத்தில் அதிகபட்சமாக மகாராஷ்டிராவில் 8,333 பேரும், கேரளாவில் 3,671 பேரும், பஞ்சாபில் 622 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 113 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1701292
பிரதமர் அலுவலகம்
மூத்த பத்திரிகையாளர் மாதுரிபென் மறைவுக்கு பிரதமர் இரங்கல்
மூத்த பத்திரிகையாளர் மாதுரிபென் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இதுகுறித்து பிரதமர் வெளியிட்டுள்ள டுவிட்டர் பதிவு வருமாறு;
‘’சித்ரலேகா பரிவாரன மாதுரிபென் மறைவு குறித்து வேதனை அடைந்தேன். அவரை இழந்து வாடும் குடும்பத்தினருக்கும், ஏராளமான அவரது வாசகர்களுக்கும் ஆழ்ந்த இரங்கல். அவரது ஆன்மா சாந்தியடையட்டும், ஓம் சாந்தி, ஓம் சாந்தி’’
நுகர்வோர் நலன், உணவு மற்றும் பொது விநியோகம் அமைச்சகம்
துவரம்பருப்பு, உளுத்தம் பருப்பு இருப்பு கால அவகாசத்தை டிசம்பர் 31-ம் தேதி வரை நீட்டித்து மத்திய அரசு உத்தரவு
துவரம்பருப்பு, உளுத்தம் பருப்பு தொடர்பாக அத்தியாவசிய பொருட்கள் சட்டம், 1955-ன் கீழ் தற்போதுள்ள இருப்பு வரம்புகளுக்கான கால அவகாசத்தை 2023 அக்டோபர் 30 முதல் 2023டிசம்பர் 31 வரை அரசு நீட்டித்துள்ளது. மேலும் சில இருப்பு வைப்பு நிறுவனங்களுக்கான கையிருப்பு வரம்புகளையும் திருத்தியுள்ளது. இன்று வெளியிடப்பட்ட அறிவிப்பின்படி, மொத்த விற்பனையாளர்கள் மற்றும் பெரிய விநியோக சில்லறை விற்பனையாளர்களுடனான இருப்பு வரம்பு 200 மெட்ரிக் டன்னில் இருந்து 50 மெட்ரிக் டன்னாக குறைக்கப்பட்டுள்ளது. மேலும் அரவை நிறுவனங்களுக்கான இருப்பு வரம்பு கடந்த 3 மாத உற்பத்தியிலிருந்து அல்லது வருடாந்திர திறனில் 25% ஆக குறைக்கப்பட்டுள்ளது. இதில் எது அதிகமோ அதனை வரம்பாக எடுத்துக்கொள்ளப்படும்.
பதுக்கலைத் தடுக்கவும், துவரம்பருப்பு, உளுத்தம் பருப்பு ஆகியவை சந்தைக்கு போதுமான அளவில் தொடர்ந்து கிடைக்கவும், நுகர்வோருக்கு மலிவு விலையில் துவரம் பருப்பு, உளுத்தம் பருப்பு கிடைக்கச் செய்யவும் இருப்பு வரம்புகளை மாற்றியமைத்தல் மற்றும் கால அவகாசத்தை நீட்டித்தல் போன்ற நடவடிக்கைகள் மேற்கொள்ளப்படுகிறது.
சமீபத்திய உத்தரவின்படி, அனைத்து மாநிலங்கள் மற்றும் யூனியன் பிரதேசங்களுக்கு 2023 டிசம்பர் 31 வரை துவரம்பருப்பு, உளுத்தம் பருப்பு இருப்பு வரம்புகள் நிர்ணயிக்கப்பட்டுள்ளன. ஒவ்வொரு தானியத்திற்கும் தனித்தனியாக பொருந்தக்கூடிய இருப்பு வரம்பு மொத்த விற்பனையாளர்களுக்கு 50 மெட்ரிக் டன் ஆக இருக்கும். சில்லறை விற்பனையாளர்களுக்கு 5 மெட்ரிக் டன்; ஒவ்வொரு சில்லறை விற்பனை நிலையத்திலும் 5 மெட்ரிக் டன் மற்றும் பெரிய விநியோக சில்லறை விற்பனையாளர்களுக்கு கிடங்கில் 50 மெட்ரிக் டன்; ஆலை உரிமையாளர்களுக்கு கடைசி 1 மாத உற்பத்தி அல்லது வருடாந்திர நிறுவப்பட்ட திறனில் 10% இவற்றில் எது அதிகமாக இருக்கிறதோ அவை உச்சவரம்பாக இருக்கும்.
இறக்குமதியாளர்களைப் பொறுத்தவரை, இறக்குமதியாளர்கள் சுங்க அனுமதி வழங்கப்பட்ட தேதியிலிருந்து 30 நாட்களுக்கு மேல் இறக்குமதி செய்யப்பட்ட கையிருப்பை வைத்திருக்கக்கூடாது. அந்தந்த சட்ட நிறுவனங்கள் நுகர்வோர் விவகாரத் துறையின் இணையதளத்தில்  இருப்பு நிலையை அறிவிக்க வேண்டும். மேலும் அவர்கள் வைத்திருக்கும் இருப்புகள் நிர்ணயிக்கப்பட்ட வரம்புகளை விட அதிகமாக இருந்தால், அறிவிப்பு வெளியிடப்பட்ட 30 நாட்களுக்குள் அவர்கள் அதை நிர்ணயிக்கப்பட்ட இருப்பு வரம்புகளுக்கு கொண்டு வர வேண்டும்.
----------------
SM/ANU/IR/RS/KRS
(Visitor Counter : 52
மனித வள மேம்பாட்டு அமைச்சகம்
ஐஐடி சட்ட திருத்த மசோதா நிறைவேற்றம்
ஐஐடி சட்ட திருத்த மசோதா மக்களவையில் கடந்த மார்ச் 20ம் தேதி நிறைவேற்றப்பட்டது. இந்நிலையில் இந்த மசோதா மாநிலங்களவையில் இன்று நிறைவேற்றப்பட்டது. இதன் மூலம் சூரத், போபால், பகல்பூர், அகர்தாலா மற்றும் ரெய்ச்சூரி ஆகிய 5 இடங்களில் உள்ள ஐஐடிக்கள் பொதுத்துறை மற்றும் தனியார் துறை பங்களிப்புடன் செயல்பட முடியும் என மத்திய உயர்கல்வி துறை அமைச்சர் ரமேஷ் பொக்ரியால் நிஷாங்க் தெரிவித்துள்ளார். பிரதமர் திரு. நரேந்திர மோடியின் தலைமையின் கீழ் ஐஐடி சட்ட திருத்த மசோதா நிறைவேற்றப்பட்டுள்ளது. இதற்காக, அவருக்கு அமைச்சர் திரு. ரமேஷ் பொக்ரியால் நிஷாங்க் நன்றி தெரிவித்துள்ளார்.
https://pib.gov.in/PressReleasePage.aspx?PRID=1657722
நிதி அமைச்சகம்
நீர்வள ஆதாரத் திட்டத்திற்கு மத்திய பட்ஜெட்டில் ரூ. 3.60 லட்சம் கோடி ஒதுக்கீடு
வரும் நிதியாண்டில் தூய்மை இந்தியா திட்டத்திற்கு பட்ஜெட்டில் ரூ.12,300 கோடி ஒதுக்கீடு
நாடுமுழுவதும் திறந்தவெளிக் கழிப்பிடங்களை அகற்றவும் இந்த திட்டத்தின்கீழ் எவர் ஒருவரும் விடுபடக் கூடாது என்பதில் மத்திய அரசு உறுதியாக உள்ளது. 2020-21ஆம் நிதியாண்டிற்கான மத்திய பட்ஜெட்டை இன்று தாக்கல் செய்து பேசிய மத்திய நிதியமைச்சர் திருமதி. நிர்மலா சீதாராமன், கழிவுநீர் மேலாண்மை திட்டத்திற்கு அதிக அவசியம் ஏற்பட்டுள்ளதாகத் தெரிவித்தார். திடக்கழிவினை சேகரிப்பதிலும் அவற்றை பிரித்தெடுப்பதிலும் அரசு அதிக கவனம் செலுத்தும் என்றார். வரும் நிதியாண்டில் தூய்மை இந்தியா திட்டத்திற்கான மொத்த ஒதுக்கீடு ரூ.12,300 கோடி என்று அமைச்சர் தெரிவித்தார்.
மேலும், அனைத்து வீடுகளுக்கும் குழாய் வழியாக குடிநீர் வழங்குவதை இலக்காகக் கொண்டுள்ள நீர்வள ஆதாரத் திட்டத்திற்கு ரூ.3.60 லட்சம் கோடி ஒதுக்கப்படுவதாக அவர் குறிப்பிட்டார். உள்ளூர் நீர்வள ஆதாரங்களை சேகரிக்கும் நோக்கிலும் இத்திட்டம் செயல்படுத்தப்படும். ஏற்கனவே, நடைமுறையில் உள்ள நீர்வள ஆதாரங்களை மேம்படுத்தவும், தண்ணீர் சேகரிப்பை மேம்படுத்துவதுடன், கடல்நீரை குடிநீராக்கும் திட்டத்திற்கும் இந்தத் திட்ட நிதி பயன்படுத்தப்படும். 10 லட்சம் மக்கள் தொகையைக் கொண்ட நகரங்களில் இந்த நோக்கத்தை நிறைவேற்ற நடப்பாண்டிலேயே, இத்திட்டம் நடைமுறைப்படுத்தப்படும் என்று குறிப்பிட்ட அமைச்சர், இத்திட்டத்திற்காக 2020-21ஆம் ஆண்டில் ரூ.11,500 கோடி வழங்கப்படும் என்றார்.
------
(Visitor Counter : 140
நிதி அமைச்சகம்
முதலீட்டுச் செலவு 35.4 % அதிகரிப்பு
2022-23 ஆண்டின் முதலீட்டுச் செலவு 2019-20 ஆண்டை விட இரண்டு மடங்கு அதிகரிப்பு
மொத்த முதலீட்டுச் செலவு ரூ. 10.68 லட்சம் கோடி என மதிப்பீடு
பசுமை கட்டமைப்புகளுக்கான நிதியாதாரத்திற்கென
பசுமை கடன் பத்திரங்கள் வெளியீடு
“நடப்பாண்டில் ரூ. 5.54 லட்சம் கோடியாக இருந்த முதலீட்டுச் செலவு 2022-23 நிதியாண்டில் ரூ. 7.50 லட்சம் கோடியாக, அதாவது 35.4 சதவீதம், அதிகரிக்கப்பட்டுள்ளது” என மத்திய நிதி மற்றும் பெருநிறுவனங்கள் துறை அமைச்சர் திருமதி. நிர்மலா சீதாராமன் இன்று நாடாளுமன்றத்தில் நிகழ்த்திய பட்ஜெட் உரையில் தெரிவித்தார்.
ஒட்டுமொத்த முதலீட்டுச் செலவு
மாநிலங்களுக்கான மானிய உதவிகள் மூலம் உருவாக்கப்படும் முதலீட்டு சொத்துகளுக்கான நிதி ஏற்பாடுகளை கணக்கில் எடுக்கையில் மத்திய அரசின் ஒட்டுமொத்த முதலீட்டுச் செலவு 2022-23 ஆம் ஆண்டில் ரூ. 10.68 லட்சம் கோடியாக இருக்குமென மதிப்பிடப்பட்டுள்ளது; இது ஒட்டுமொத்த உள்நாட்டு உற்பத்தியில் சுமார் 4.1 சதவீதமாக இருக்கும் எனவும் அமைச்சர் தெரிவித்தார்.
பசுமை கடன்பத்திரங்கள்
பொதுச்சந்தையில் அரசு திரட்டும் கடனின் ஒரு பகுதியாக பசுமை கட்டமைப்புகளுக்கான நிதியாதாரத்தைத் திரட்ட பசுமை கடன் பத்திரங்களை அரசு வெளியிடும் என்றும் திருமதி. சீதாராமன் அறிவித்தார். இதில் கிடைக்கும் தொகை பொருளாதாரத்தில் கார்பன் செறிவை குறைக்க உதவும் பொதுத்துறை திட்டங்களில் பயன்படுத்திக் கொள்ளப்படும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 203.94 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 33,87,173 கோடி டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,43,384.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது. குணமடைந்தோர் விகிதம் தற்போது 98.48 சதவீதம்.
கடந்த 24 மணி நேரத்தில் 20,958 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,33,30,442 என அதிகரித்துள்ளது.
கடந்த 24 மணி நேரத்தில் 20,408 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.05 சதவீதம் ஆகும்.
வாராந்திர பாதிப்பு விகிதம் 4.92 சதவீதம் ஆகும்.
இதுவரை மொத்தம் 87.48 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,04,399 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846398
எஃகுத்துறை அமைச்சகம்
பட்டை தீட்டாத வைரங்கள் ஏலத்தில் என்எம்டிசி பிரகாசிக்கிறது
மத்தியப் பிரதேசத்தில் உள்ள பன்னா வைரச் சுரங்கங்களில் இருந்து எடுக்கப்பட்ட பட்டை தீட்டப்படாத வைரங்களின் விற்பனைக்கு மின்னணு முறையிலான ஏலத்தை மத்திய எஃகு அமைச்சகத்தின் கீழ் உள்ள பொதுத்துறை நிறுவனமான தேசிய தாதுப் பொருள் மேம்பாட்டுக் கழகம் நடத்தியது. இந்த ஏலத்திற்கு சூரத், மும்பை, பன்னா ஆகியவற்றின் வைர வியாபாரிகளிடம் நல்ல வரவேற்பு இருந்தது. 2020 டிசம்பருக்கு முன்பு 8,337 கேரட் பட்டை தீட்டப்படாத வைரங்கள் எடுக்கப்பட்டன. இவற்றுக்கு 100 சதவீதம் ஏல ஒப்பந்தங்கள் பெறப்பட்டன.
“60 ஆண்டுகளுக்கு மேலாக சுரங்கத் துறையில் செயல்பட்டு வரும் என் எம் டி சி, புதிய தொழில்நுட்பம் மற்றும் இணையில்லாத அனுபவம் காரணமாக, சுற்றுச் சூழல் பாதுகாப்பையும் சுரங்கங்களை சுற்றியுள்ள மக்களையும் பாதுகாக்கிறது. இதனால், உற்பத்தித் திறனும் விரிவடைகிறது. மத்தியப்பிரதேசத்தில் உள்ள பன்னா சுரங்கம் நாட்டின் மொத்த வைரத்தில் 90 சதவீதத்தைத் தருகிறது” என்று என் எம் டி சி தலைவரும், நிர்வாக இயக்குநருமான திரு சுமித் தேவ் தெரிவித்தார்.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் மானக் மந்தன் - “வால்ட்  கதவுகள்” குறித்த கலந்துரையாடல் நிகழ்ச்சி இன்று சென்னையில் நடைபெற்றது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
BIS ஒவ்வொரு மாதமும் தொழில்துறையின் நலனுக்காக "மானக் மந்தன்" என்ற தலைப்பில் புதிய தொடர் கலந்துரையாடல் நிகழ்ச்சிகளை ஏற்பாடு செய்யத் தொடங்கியுள்ளது, தொழில்துறை மற்றும் வர்த்தக அமைப்புகள், வர்த்தக சபைகள், தொழில் சங்கங்கள், பொதுத்துறை நிறுவனங்கள் அல்லது அத்தகைய தயாரிப்புகளைப் பயன்படுத்தும் நிறுவனங்கள், அரசுத் துறைகள், ஒழுங்குமுறை அமைப்புகள், ஆய்வகங்கள், சிவில் சமூகக் குழுக்கள் மற்றும் கல்வியாளர்களுக்கு புதிய தரநிலைகளை அறிமுகப்படுத்தவும், உள்ளூர் உற்பத்தியாளர்களுக்கு முக்கியமான திருத்தங்கள் மற்றும் பரவலான புழக்க வரைவுகளைப் பகிரவும் திட்டமிடப்பட்டுள்ளது.
இது சம்பந்தமாக, இந்திய தர நிர்ணய அமைவனம் , சென்னை கிளை அலுவலகம் –II “வால்ட்  கதவுகள் IS 11188 :2021” தொடர்பான , மானக் மந்தனை இன்று, 30.01.2023 அன்று சென்னையில் நடத்தியது. கடந்த சில வருடங்களாக , திருட்டுகள் பெருமளவில் அதிகரித்துள்ளன. தற்போதைய சூழ்நிலையின் விளைவாக, பெட்டகத்தின்  பாதுகாப்பை மேம்படுத்துவதும் திறம்பட உறுதி செய்வதும் இன்றியமையாதது. நுகர்வோருக்கு போதுமான உத்தரவாதத்தை வழங்க கதவுகள், பிரச்சனைக்கு தீர்வு காண, வால்ட்  கதவுகளில் இந்திய தரநிலை கட்டுமானம் மற்றும் செயல்திறன் தேவைகளை கோடிட்டுக் காட்ட வேண்டும். இதை உறுதி செய்வதற்காக, பாதுகாப்பு உபகரணப் பிரிவுக் குழு, மூலம் இந்திய தரநிலைகள் பணியகம் மெக்கானிக்கல் பொறியியல் துறை  IS 11188 :2021- வால்ட்  கதவுகளுக்கான ஒரு உள்நாட்டு இந்தியத் தரத்தை உருவாக்கியுள்ளது.
இந்த நிகழ்ச்சி ஹோட்டல் Turyaa , ராஜீவ் காந்தி சாலை, பெருங்குடி, சென்னை - 600041 இல் 30.01.2023 இன்று நடைபெற்றது. இந்த நிகழ்ச்சியில் சுமார் 82 பேர் கலந்து கொண்டனர். நகைக்கடைக்காரர்கள், வங்கியாளர்கள், வணிக நபர்கள் மற்றும் பொது மக்கள் மற்றும் தங்களுடைய பணம், நகைகள், சட்ட ஆவணங்கள் மற்றும் பிற மதிப்புமிக்க பொருட்களை கொள்ளை தாக்குதல்கள் மற்றும் தீ விபத்துகளில் இருந்து பாதுகாப்பாக வைத்திருக்க விரும்புபவர்கள் பயன்படுத்துவதற்காக இந்த தரநிலை வடிவமைக்கப்பட்டுள்ளது.
நிகழ்ச்சியின் முதன்மை விருந்தினராக இந்திய ரிசர்வ் வங்கியின் மண்டல இயக்குநர்  திரு.எஸ்.எம்.என்.சுவாமி கலந்துகொண்டு அமர்வைத் தொடங்கி வைத்து உரையாற்றினார்.. Smt.G.Bavani, Scientist-E, Director & Head  நிகழ்ச்சியின் நோக்கங்களை விவரித்தார். அதைத் தொடர்ந்து BIS அதிகாரிகளின் தொழில்நுட்ப அமைவுகளை நடத்தினர். நன்றியுரையுடன் மானக் மந்தன் நிகழ்ச்சி நிறைவடைந்தது.
வணிகம் மற்றும் தொழில்துறை அமைச்சகம்
பணவீக்க விகிதம் ஒற்றை இலக்கமாக குறைந்தது அகில இந்திய மொத்த விலை குறியீட்டின் அடிப்படையில் செப்டம்பர் 2022-ல் 10.70 சதவிகிதமாக இருந்த பணவீக்கம், அக்டோபர் 2022-ல் 8.39 சதவீதமாக பதிவு செய்யப்பட்டுள்ளது.
அகில இந்திய மொத்த விலை குறியீட்டின் அடிப்படையில் செப்டம்பர் 2022-ல் 10.70 சதவிகிதமாக இருந்த பணவீக்கம், அக்டோபர் 2022-ல் 8.39 சதவீதமாக பதிவு செய்யப்பட்டுள்ளது கனிம எண்ணெய், அடிப்படை உலோகங்கள், ஜவுளிகள், இயந்திரங்கள் மற்றும் உபகரணங்கள் தவிர உற்பத்தி செய்யப்பட்ட உலோகப் பொருட்கள் ஆகியவற்றின் மூலம் அக்டோபர் 2022-ல் பணவீக்க விகிதம் பெருமளவு குறைந்தது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அம்ருத் திட்டத்தின் கீழ், ரூ.78,910 கோடி மதிப்பிலான திட்டங்கள் செயல்படுத்தப்பட்டன
மத்திய வீட்டு வசதி மற்றும் நகர்ப்புற விவாகரத்துறை இணையமைச்சர் திரு. ஹர்தீப் சிங் பூரி மக்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது:நாடு முழுவதும் 500க்கும் மேற்பட்ட நகரங்களில், புதுப்பிப்பு மற்றும் நகர்ப்புற மாற்றத்துக்கான அடல் திட்டம் கடந்த 2015ம் ஆண்டு தொடங்கப்பட்டது.
குடிநீர் மற்றும் வடிகால் துறைகளில் அடிப்படை நகர்ப்புற கட்டமைப்பை உருவாக்குவதில் இத்திட்டம் கவனம் செலுத்தியது. இத்திட்டத்தின் கீழ் 11 சீர்திருத்தங்களும் கட்டாயமாக்கப்பட்டன.பசுமை வளாகம் மற்றும் பூங்கா துறையில், மாநிலங்கள் 2,538 திட்டங்களை ரூ.1,577.83 கோடி மதிப்பில் மேற்கொண்டன. இவற்றில் ரூ.1000.96 கோடி மதிப்பிலான 1776 திட்டங்கள் முடிக்கப்பட்டுள்ளன.
இதன் மூலம் அம்ருத் திட்டத்தின் கீழ், 3,500 கோடி ஏக்கரில் பசுமை வளாகம் மற்றும் பூங்காங்கள் உருவாகின.அம்ருத் திட்டத்துக்கான மொத்த மத்திய செலவினம் ரூ.50,000 கோடி. இதில் மத்திய உதவித் தொகைக்காக ரூ.36,036 கோடி ஒதுக்கப்பட்டது. மீதத் தொகை நிர்வாக மற்றும் அலுவலக செலவு மற்றும் சீர்திருத்த ஊக்குவிப்பாக ஒதுக்கப்பட்டது.மாநிலங்கள் ரூ.81,226 கோடி மதிப்பிலான அம்ருத் திட்டங்களை மேற்கொண்டன. மத்திய உதவிக்கு மேல் மேற்பட்ட செலவை மாநிலங்கள் ஏற்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697133
அறிவியல் மற்றும் தொழில்நுட்பத்துறை
நாட்டில் மேற்கொள்ளப்பட்ட மிகப்பெரிய முயற்சியாக, மத்திய அரசின் உயிரி தொழில்நுட்பத் துறையும், அறிவியல் மற்றும் தொழிலக ஆராய்ச்சிக் கவுன்சிலும், 1,000-க்கும் மேற்பட்ட சார்ஸ் CoV-2 வைரஸ் மரபணுக்களை வரிசைப்படுத்தியுள்ளதாக டாக்டர் ஹர்ஷ்வர்தன் அறிவித்துள்ளார்
நாட்டில் மேற்கொள்ளப்பட்ட மிகப்பெரிய முயற்சியாக, மத்திய அரசின் உயிரி தொழில்நுட்பத் துறையும், அறிவியல் மற்றும் தொழிலக ஆராய்ச்சிக் கவுன்சிலைச் சேர்ந்த இந்திய விஞ்ஞானிகளும் இணைந்து, 1,000-க்கும் மேற்பட்ட சார்ஸ்-CoV-2 வைரஸ் மரபணுக்களை வரிசைப்படுத்தியுள்ளதாக மத்திய அறிவியல் தொழில்நுட்பம், புவி அறிவியல் மற்றும் சுகாதாரம் குடும்ப நலத்துறை அமைச்சர் டாக்டர் ஹர்ஷ்வர்தன், அறிவித்துள்ளார். “இந்தியாவில் காணப்படும் களைப்பு மற்றும் மாற்றங்களைப் புரிந்து கொள்ள உதவுவதோடு, இதன் மூலம் நோயைக் கண்டறிந்து, அதற்கேற்ற மருந்துகள் மற்றும் தடுப்பூசிகள் தயாரிக்கப் பயன்படும்“ என்றும் அவர் தெரிவித்தார்.
புது தில்லியில் இன்று நடைபெற்ற நிகழ்ச்சியில், இந்திய அறிவியல் மற்றும் தொழிலக ஆராய்ச்சிக் கவுன்சில் உருவாக்கிய கோவிட்-19 தொடர்பான தொழில்நுட்பம் மற்றும் பிற உற்பத்திப் பொருட்களை டாக்டர் ஹர்ஷ்வர்தன் வெளியிட்டார். நோய் கண்டறிதல், மருந்துப் பொருட்கள், வென்டிலேட்டர்கள், தனிநபர் உடல் பாதுகாப்பு கவசங்கள் உள்ளிட்ட 100-க்கும் மேற்பட்ட தொழில்நுட்பங்கள், உட்பட, ஏராளமான தொழில்நுட்பங்கள் மற்றும் பொருட்கள், இந்த கூட்டு முயற்சியில் அடங்கும். 93 தொழில் நிறுவன பங்குதாரர்கள் பட்டியல் அறிவிக்கப்பட்டதோடு, 60-க்கும் மேற்பட்ட தொழில்நுட்பங்களும், தொழிற்சாலைகளுக்குப் பரிமாற்றம் செய்யப்பட்டன.
இது குறித்து மனநிறைவு தெரிவித்த மத்திய அமைச்சர் “ கோவிட்-19க்கு எதிரான இந்தியாவின் நடவடிக்கைகளில் , பரிசோதனைத் திறனை அதிகரிப்பது முதல் நோய் கண்டறிதலுக்கான புதிய முறைகள், மற்றும் குறைந்த விலையிலான மருந்துகள் நோயாளிகளுக்கு கிடைக்கச் செய்வது வரை, பல்வேறு முனைகளிலும், தொழில் துறையினரின் ஒத்துழைப்புடன், அறிவியல் மற்றும் தொழிலக ஆராய்ச்சிக் கவுன்சில் மேற்கொண்ட முயற்சி“ பாராட்டத்ததக்கது என்றும் தெரிவித்தார். “மேலும், பெருந்தொற்று பரவத் தொடங்கிய காலத்தில் பற்றாக்குறையில் இருந்த வென்டிலேட்டர்கள், தனிநபர் உடல் பாதுகாப்பு கவசங்களை உருவாக்கியதன் மூலம், அறிவியல் மற்றும் தொழிலக ஆராய்ச்சிக் கவுன்சில் மருத்துவமனைகளுக்கு உதவிகரமாக இருந்தது“என்றும் அவர் குறிப்பிட்டார். இது தவிர, “கோவிட்-19 பெருந்தொற்று பரவுவதைக் குறைப்பதற்கான தொழில்நுட்பங்கள், தயாரிப்புகள் மற்றும் அதுகுறித்த அறிவாற்றலை, அறிவியல் மற்றும் தொழிலக ஆராய்ச்சிக் கவுன்சில் தற்போது தொகுத்துள்ளது“ என்றும் அவர் கூறினார்.
கோவிட்-19க்கு எதிரான, சிப்லா நிறுவனத்தின் ஃபேவிபிராவிர்  போன்ற மறுபயன்பாட்டு மருந்துகளை நோயாளிகளுக்கு விரைவில் கிடைக்கச் செய்ய, தொழில் நிறுவனங்களுடன் இணைந்து அறிவியல் மற்றும் தொழிலக ஆராய்ச்சிக் கவுன்சில் மேற்கொண்ட முயற்சிகளுக்கும் டாக்டர் ஹர்ஷ் வர்தன் பாராட்டுத் தெரிவித்தார்.
பிரதமர் அலுவலகம்
பிரபல தொழிலதிபர் ஸ்ரீ ராகுல் பஜாஜ் மறைவுக்கு பிரதமர் இரங்கல் தெரிவித்துள்ளார்
பிரபல தொழிலதிபர் திரு ராகுல் பஜாஜின் மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார்.
பிரதமர் தமது டுவிட்டர் பதிவில் கூறியிருப்பதாவது;
"வர்த்தகம் மற்றும் தொழில்துறை உலகிற்கு அவர் செய்த குறிப்பிடத்தக்க பங்களிப்புகளுக்காக திரு ராகுல் பஜாஜ் அவர்கள் நினைவுகூரப்படுவார். வர்த்தகத்திற்கு அப்பாற்பட்டு, சமூக சேவையில் ஆர்வமுள்ளவர் அவர்,
சிறந்த உரையாடலாளராக இருந்தார். அவரது மறைவால் வேதனையடைந்துள்ளேன் . அவரது குடும்பத்தினருக்கும் நண்பர்களுக்கும் இரங்கல். ஓம் சாந்தி. "
பிரதமர் அலுவலகம்
தியாகிகள் தினத்தையொட்டி கொல்கத்தாவின் விக்டோரியா நினைவு அரங்கில் புரட்சிகர இந்தியா கலைக்கூடத்தைப் பிரதமர் தொடங்கிவைக்கிறார்
இந்தக் கலைக்கூடம் விடுதலைப் போராட்டத்தில் புரட்சியாளர்களின் பங்களிப்பை சித்தரிக்கிறது
இது 1947-க்கு வழிவகுத்த ஒட்டு மொத்த நிகழ்வுகளையும் காட்சிப்படுத்துகிறது
தியாகிகள் தினத்தையொட்டி கொல்கத்தாவின் விக்டோரியா நினைவு அரங்கில் புரட்சிகர இந்தியா கலைக்கூடத்தைப் பிரதமர் திரு.நரேந்திர மோடி மார்ச் 23 அன்று மாலை 6 மணிக்கு காணொலி காட்சி மூலம் தொடங்கிவைக்கிறார். இந்த நிகழ்வின் போது திரண்டிருப்போரிடையே பிரதமர் உரையாற்ற உள்ளார்.
விடுதலைப் போராட்டத்தில் புரட்சியாளர்களின் பங்களிப்பையும், பிரிட்டிஷ் காலனி ஆட்சிக்கு எதிரான அவர்களின் ஆயுதம் தாங்கிய எதிர்ப்பையும் இந்தக் கலைக்கூடம் சித்தரிக்கிறது. விடுதலை இயக்கத்தின் முக்கியமான தொகுப்புகளின் இந்த அம்சத்திற்கு உரிய இடம் அளிக்கப்படவில்லை. 1947-க்கு வழிவகுத்த ஒட்டு மொத்த நிகழ்வுகளைக் காட்சிப்படுத்துவதும், புரட்சியாளர்களின் முக்கியமான பங்களிப்பை எடுத்துரைப்பதும் இந்தப் புதிய கலைக்கூடத்தின் நோக்கமாகும்.
புரட்சிகர இயக்கத்திற்கு தூண்டுதலாக விளங்கிய அரசியல் மற்றும் அறிவார்ந்த பின்னணியில் இந்தப் புரட்சிகர இந்தியா கலைக்கூடம் சித்தரிக்கிறது. புரட்சிகர இயக்கத்தின் தோற்றம், புரட்சிகர தலைவர்களால் உருவாக்கப்பட்ட முக்கியமான அமைப்புகள், இந்த இயக்கத்தின் பரவலாக்கம், இந்திய தேசிய ராணுவத்தின் உருவாக்கம், கப்பற்படை எழுச்சியின் பங்களிப்பு மற்றும் பிறவற்றை இது காட்சிப்படுத்துகிறது.
சுகாதாரம் மற்றும் குடும்ப நலத்துறை அமைச்சகம்
தொடர்ந்து 44வது நாள்: தினசரி குணமடைவோர் எண்ணிக்கை அதிகரிப்பு
நமது நாட்டில், கொரோனா தொற்றிலிருந்து தினசரி குணமடைவோர் எண்ணிக்கை, தினசரி பாதிப்பை விட தொடர்ந்து 44 நாட்களாக அதிகமாக உள்ளது.
கடந்த 24 மணி நேரத்தில், 43,851 கொவிட் நோயாளிகள் குணமடைந்துள்ளனர். ஆனால், புதிதாக 30,548 பேருக்கு மட்டுமே பாதிப்பு ஏற்பட்டுள்ளது. இதன்மூலம் நாட்டில் சிகிச்சை பெறுவோர் எண்ணிக்கையில் 13,303 பேர் குறைந்து 4,65,478 ஆக உள்ளது.
தினசரி பாதிப்பு 30,548 ஆக உள்ளது, மிகக் குறைவான எண்ணிக்கையாகும். ஐரோப்பா மற்றும் அமெரிக்காவில் தினசரி பாதிப்பு தொடர்ந்து அதிகரித்துகொண்டிருக்கும் நிலையில், நம்நாட்டில் தினசரி பாதிப்பு எண்ணிக்கை குறைவாக இருப்பது குறிப்பிடத்தக்கது.
கொவிட் பரிசோதனையைத் தொடர்ந்து அதிகரிக்கும் அரசின் முயற்சிகள், புதிய தொற்று பாதிப்பை குறைத்துள்ளது. குணமடைவோர் வீதம் தற்போது 93.27%-ஆக அதிகரித்துள்ளது. குணமடைந்தோர் மொத்த எண்ணிக்கை 82,49,579 ஆக உள்ளது.
கடந்த 24 மணி நேரத்தில் 435 பேர் உயிரிழந்துள்ளனர். இவர்களில் 78.85 சதவீதம் பேர் 10 மாநிலங்களையும், யூனியன் பிரதேசங்களையும் சேர்ந்தவர்கள்.
பொது சுகாதார நடவடிக்கைகள் குறித்து மாநிலங்களுடனும், யூனியன் பிரதேச அரசுகளுடனும், மத்திய அரசின் உயர்நிலைக் குழு தொடர்ந்து ஆய்வுக் கூட்டங்களை நடத்தி வருகிறது.
மேலும் விவரங்களுக்கு கீழ்க்கண்ட ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1673111